projecte-aina/catalan_government_crawling huggingface dataset:
El Festival Internacional de Cinema Documental, DocsBarcelona (amb suport d'Europa Creativa Media), que celebrarà la 23a edició del 20 al 30 de maig de 2020, ha obert el termini d'inscripció per inscriure documentals.
Les pel·lícules presentades seran candidates a les seccions competitives Panorama, Latitud DocsBarcelona i What The Doc!
La secció Panorama agrupa una selecció dels millors documentals del panorama internacional més recent i competeixen pel Premi DocsBarcelona a la Millor Pel·lícula, dotat amb 5.000 €.
La secció Latitud DocsBarcelona presenta els documentals més destacats de la Península Ibèrica i Amèrica Llatina i competeixen pel Premi Latitud DocsBarcelona, dotat amb 3.000 € en treballs de postproducció (finishing, conformació, correcció de color, so, còpies DCP), patrocinat per Antaviana Films.
La secció What The Doc! obre una finestra a les pel·lícules més arriscades i innovadores de l'escena documental i competeixen pel Premi What The Doc! que atorga un jurat unipersonal.
Totes elles competeixen també pel premi del públic, patrocinat per Moritz i dotat amb 1.500 €.
Totes les pel·lícules presentades han de reunir les següents condicions, independentment de la secció a la qual es presentin:
El documental s'ha de presentar en versió original i ha de tenir subtítols en anglès quan no sigui l'idioma de la pel·lícula.
La data límit d'inscripció és el 5 de desembre de 2019 i té un cost de 10 euros.
JUMP-l'Accelerador del Mercat de Música Europeu proporciona un marc perquè els professionals de la música puguin desenvolupar models de negoci innovadors.
El seu objectiu és ajudar al sector de la música a adaptar-se a les recents transformacions del mercat alhora que l'anima a treballar en una escala transnacional.
La present convocatòria finançada per Europa Creativa ofereix dues modalitats per participar:
JUMP escollirà 15 participants de diferents punts d'Europea que, des de març fins al novembre de 2020 tindran l'oportunitat de treballar en les seves idees o projectes beneficiant-se de programes de formació intensiva i mentoria personalitzada.
Durant aquest període de temps els professionals escollits també assistiran a nombrosos panels, tallers i debats sobre temes rellevants en els seus projectes.
A més, es formarà la comunitat de JUMP en què els participants podran intercanviar el seu progrés i les seves respectives idees.
L'objectiu general d'aquesta convocatòria de propostes és contribuir a reformar el sistema de justícia de Kosovo d'acord amb els estàndards europeus i internacionals.
En concret, es pretén 1) reforçar la independència i la imparcialitat, la rendició de comptes, la professionalitat, la qualitat, l'eficiència i la transparència de les institucions de justícia en aquest país i 2) millorar l'accés a la justícia, particularment per part de dones i grups desfavorits.
Aquest projecte s'implementarà per mitjà d'una subvenció a una associació d'entitats composada per departaments governamentals i altres organismes u autoritats públiques d'estats membres de la Unió Europea i inclourà la mobilització d'un equip local i internacional a Kosovo.
El premi Altiero Spinelli és una iniciativa de la Comissió Europea, començada l'any 2017, que premia aquells projectes que fomenten una millor comprensió del que la Unió Europa representa, sobretot de cara als ciutadans més joves, i contribueixen a desenvolupar un sentit d'identitat europea.
La competició es centra prioritàriament en els joves i en les activitats que reforcen el seu compromís cívic i la seva capacitat de resistència contra la desinformació activa.
En aquesta tercera edició del premi, la Comissió guardonarà aquells projectes que a través de campanyes de comunicació, accions directes i molt més incloguin:
El premi reconeixerà fins a 16 guanyadors a cada un dels quals se'l guardonarà amb 25.000 euros.
La competició està oberta a ciutadans de la UE i organitzacions no governamentals (establertes i amb seu en un dels estats membres de la UE).
El Departament d'Agricultura, Ramaderia, Pesca i Alimentació (DARP) de la Generalitat de Catalunya va fer efectiu un nou pagament de l'ajut dels plans de reestructuració de la vinya.
Així es va pagar un total de 3.108.795 euros, corresponents a les campanyes 2018/2019 i 2019/2020, a 721 viticultors.
L'ajut de reestructuració i reconversió de la vinya és una mesura del Programa de suport al sector vitivinícola, previst en el Reglament (UE) 1308/2013 del Parlament Europeu i del Consell, de 17 desembre de 2013, pel qual es crea una organització comuna de mercats dels productes agraris, i que preveu que cada estat membre presenti a la Comissió un projecte de programa de suport de cinc anys que comprengui mesures d'ajut al sector vitivinícola.
Té un finançament 100% de la Unió Europea, que persegueix impulsar l'augment de la competitivitat de les explotacions vitivinícoles, afavorir la seva modernització, i l'adequació varietal a les tendències del mercat, per tal de reforçar l'estructura del sector.
El Departament d'Agricultura ha informat les organitzacions agràries que durant la primera setmana de desembre es farà efectiu el pagament de la totalitat màxima permesa dels ajuts directes dissociats a la producció sol·licitats aquest any a través de la DUN (Declaració agrària) 2019.
Tots els beneficiaris de pagament bàsic, pagament verd, complement de joves i del règim de petits agricultors cobraran el percentatge màxim dels ajuts de la PAC, com preveu la normativa comunitària.
Aquest percentatge està previst que sigui del 95%.
El 5% restant es pagarà un cop s'hagi fet, com cada any, la validació dels límits pressupostaris.
La resta de pagaments d'ajuts directes associats, tant agrícoles com ramaders, es realitzaran durant el primer trimestre del 2020 tal com es fa cada any.
En total, es preveuen pagar més de 265 milions d'euros al sector agrari corresponents als ajuts directes.
Els ajuts directes formen part del primer pilar dels ajuts de la PAC finançats pel Fons Europeu Agrícola de Garantia Agrària (FEAGA), amb un pressupost anual disponible per a l'Estat espanyol de poc més de 5.000 milions d'euros, dels quals a Catalunya se'n gestionen 265 milions, aproximadament.
El Departament d'Agricultura és l'administració encarregada de gestionar els ajuts de la PAC que reben els agricultors i ramaders catalans.
El Govern ha aprovat destinar 7,6 milions d'euros a la convocatòria de l'any 2020 d'ajuts per a l'aplicació del desenvolupament local participatiu Leader, en el marc del Programa de Desenvolupament Rural (PDR) de Catalunya 2014-2020.
L'objectiu principal d'aquests ajuts, cofinançats pel FEADER, és fomentar la realització d'inversions que generin activitat econòmica en les zones rurals, la creació i/o manteniment de llocs de treball, principalment de dones i joves.
Per tant, estan adreçats principalment a actuacions per:
El projecte de desplegament de la xarxa de fibra òptica de la Generalitat de Catalunya és la base del " Catalan Society Gigabit Plan", presentat pel Departament de Polítiques Digitals i Administració Pública als European Broadband Awards 2019 i que ha estat escollit com un dels tres finalistes de la categoria "Qualitat i assequibilitat del servei" d'aquests premis.
Els European Bradband Awards, que s'atorgaran el pròxim 3 de desembre a Brussel·les, són els guardons amb què la Direcció General de Xarxes de Comunicació, Contingut i Tecnologia de la CE (DG Connect) destaca i reconeix les millors pràctiques en planificació, gestió i execució de projectes per a xarxes de banda ampla d'alta velocitat a Europa.
El "Catalan Society Gigabit Plan" estableix l'estratègia per promoure l'extensió dels serveis digitals des de l'administració pública a través d'infraestructures de telecomunicacions: posant a disposició del mercat, amb un preu públic, el conjunt complet d'infraestructures públiques, des de torres, xarxes i conductes a carreteres i autopistes, perquè els operadors privats puguin desplegar i fer arribar els serveis digitals finalistes a totes les llars catalanes i principalment a les zones rurals on el mercat no arriba.
La pedra angular d'aquest pla és el projecte de desplegament de la xarxa de fibra òptica de la Generalitat, que actualment ja compta amb 4.772 quilòmetres de fibra òptica pública.
El Govern ha aprovat l'encàrrec del Departament de Polítiques Digitals i Administració a l'empresa pública Infraestructures.cat per licitar les obres que permetran finalitzar el desplegament de la xarxa de fibra òptica de la Generalitat al conjunt de les capitals de comarca.
Pel 2023 s'espera tenir tots els municipis connectats.
Amb això, el Govern aposta perquè Catalunya sigui un territori vertebrat i amb infraestructures digitals i ciutats intel·ligents.
Amb l'accés a la fibra òptica neutra, el Govern garanteix:
En total, el Govern es destinaran 16,5 milions d'euros, cofinançats pel FEDER, a aquests treballs de connexió, que suposaran l'estesa de 382 quilòmetres de cable de fibra òptica.
Un cop enllestides les obres, tindran un impacte directe per a més de 208.000 habitants.
D'aquesta manera, s'assolirà la xifra de 6,4 milions d'habitats amb connexió, que suposa el 84% de la població de Catalunya.
Actualment, la Generalitat compta amb punt de connexió a 29 capitals de comarca.
Un cop realitzats els treballs, el Govern garanteix l'arribada de la fibra òptica a les 13 capitals de comarca restants:
Aquests treballs no només tindran impacte en les capitals de comarca, sinó també en els 36 municipis que hi ha al seu pas i que també quedaran connectats amb fibra òptica.
A més, el Govern preveu també connectar 43 polígons industrials d'arreu del país.
Arran de la tercera convocatòria de la iniciativa europea WiFi4EU, que es va publicar els dies 19 i 20 de setembre del 2019, rebran bons per valor de 15.000 d'euros un total de 1.780 municipis de tota la UE per cobrir els costos d'instal·lació de punts d'accés Wi-Fi gratuïts.
Aquestes xarxes Wi-Fi s'instal·laran en espais públics, inclosos ajuntaments, biblioteques públiques, museus, parcs públics o places.
La selecció dels municipis es basa en l'ordre d'arribada de les sol·licituds.
Entre els municipis beneficiaris n'hi ha 13 de catalans que se sumen al centenar de municipis que van obtenir un bons a la segona convocatòria i als quaranta-quatre de la primera:
La propera convocatòria de la iniciativa europea WiFi4EU es publicarà abans no acabi el 2020.
Diverses administracions locals de Catalunya han obtingut finançament europeu entre els anys 2014 a 2018 per dur a terme activitats en el marc d'agermanament amb altres ens locals de la UE.
Segons l'Estudi sobre la participació catalana en fons europeus competitius, impulsat per la Generalitat de Catalunya, aquests són els municipis que s'han beneficiat del programa Europa amb els Ciutadans per fer aquest tipus d'actuacions:
Els agermanaments són un bon recurs per establir relacions entre municipis similars (quant a mida, proximitat o no a una capital o ciutat més gran, actius econòmics o socials, etc.) que volen treballar conjuntament sobre reptes i les oportunitats de promoció.
El proper 7 de novembre, la Diputació de Barcelona organitza una jornada on s'explorarà com el programa Europa amb els Ciutadans permet finançar aquest tipus d'actuacions.
La Comissió Europea ha anunciat els projectes guanyadors del Concurs europeu d'innovació social del 2019.
Aquest concurs és una iniciativa de la Comissió Europea que es va crear en memòria del pioner d'innovació social Diogo Vasconcelos.
Poden participar tots els estats membres de la UE i els països associats a l'Horizon 2020.
L'objectiu de la present edició era buscar idees i projectes que ajudessin a reduir els residus i deixalles de plàstic promovent canvis i millores dels processos existents o introduint noves iniciatives.
Aquestes han de promoure tant la reducció dels plàstics com encoratjar i permetre una major reutilització i reciclatge d'aquests residus.
Al concurs es van presentar un total de 543 participats, d'entre els quals s'han triat tres projectes del sector privat, que han rebut 50.000 euros.
VEnvirotech és una startup biotecnològica basada en una economia circular que es dedica a la transformació de residus orgànics en bioplàstics Polyhydroxyalcanoato (PHA) que es caracteritzen per ser produïts per bactèries biodegradables en el medi ambient i compatibles amb el cos humà.
Tot això és possible gràcies a una tecnologia pròpia que s'instal·la allà on es genera el residu, per tant, redueixen l'empremta de carboni dels seus clients.
El desenvolupament de tecnologies fonamentals com la intel·ligència artificial i la seva convergència amb altres tecnologies com la IoT (de l'anglès, Internet of Things) acceleraran la transformació digital de la indústria i els serveis, proporcionant noves oportunitats per innovar, crear noves empreses i invertir en tecnologies i aplicacions que canviaran els models comercials existents.
Com a part d'aquest programa de suport a la inversió del fons europeu Horizon 2020, la Comissió Europea té els següents objectius:
S'espera que l'acció finançada presenti, almenys, en les cinc tasques següents:
Red.es ha publicat una convocatòria per impulsar el desenvolupament de projectes pilot de tecnologia 5G.
Aquestes s'emmarquen en el Pla Nacional 5G i en el Pla Nacional de Territoris Intel·ligents, ambdós impulsats pel Ministeri d'Economia i Empresa.
Les entitats que poden sol·licitar els ajuts: les empreses o les Unions Temporals d'Empreses (UTE).
Cada sol·licitant, però, només podrà presentar una sol·licitud per cadascuna de les comunitats autònomes.
Els projectes pilot hauran d'estar centrats en tres objectius:
El finançament de la convocatòria va a càrrec del programa FEDER.
El pressupost de cada projecte serà determinat pel sol·licitant, no hi ha límit, tanmateix sí per la quantitat total de l'ajut.
L'objectiu del projecte és revisar les característiques d'emissió de contaminants dels vehicles lleugers actuals de la UE i determinar com s'identifiquen millor els vehicles amb baixes emissions contaminants.
El projecte pretén analitzar els esquemes de classificació dels vehicles existents que proporcionen informació sobre les emissions reals a nivell mundial als consumidors, així com les formes de comunicar aquests resultats al públic i als legisladors a través d'un lloc web públic, específic i de accés lliure.
EASME ha convocat una licitació, que s'emmarca dins del programa COSME, per realitzar un estudi sobre la contribució de l'economia circular a les polítiques climàtiques de la UE.
L'objectiu general és reflexionar sobre la contribució de l'economia circular en adreçar el canvi climàtic, especialment la seva mitigació, però també l'adaptació a través d'una metodologia que porti a un marc analític.
Aquest estudi se centrarà exclusivament en les emissions futures de gasos d'efecte hivernacle.
El projecte haurà de combinar les següents tasques:
Poden participar totes les persones jurídiques establertes en estats membres de la UE.
També està obert a persones jurídiques establertes en països que tinguin acords especials amb la UE.
El contracte tindrà una durada de 24 mesos.
La convocatòria de creixement blau té l'objectiu de captar de manera sostenible el potencial dels recursos dels mars, oceans i aigües interiors per usos diversos; sempre considerant la protecció de la biodiversitat i la resiliència climàtica.
A més, dóna suport al creixement sostenible dels sectors marítims mitjançant una gestió correcta dels recursos marins, elements essencials per a la millora dels ecosistemes, la regulació climàtica, l'alimentació, la nostra salut i l'economia.
Aquesta convocatòria potenciarà l'economia blava gràcies a:
La convocatòria inclou els següents topics:
Aquest topic té l'objectiu d'aconseguir les tecnologies i els sistemes integrats d'observació marina i els programes de gestió de dades necessaris per la previsió i gestió de les activitats humanes per tal de preservar els recursos marins i assegurar-ne una explotació sostenible.
Concretament, el topic vol finançar observacions i gestió de dades en els mars europeus i l'oceà Atlàntic.
Les propostes dels sol·licitants hauran de tractar un dels subtemes següents:
La pesca en el context de l'ecosistema
Aquest topic finançarà activitats de recerca que omplin els buits d'informació que hi ha en termes de gestió de pesca eficient i basada en l'ecosistema.
Les propostes hauran d'integrar coneixements existents i nous sobre mètodes per ser utilitzats en la gestió sostenible de pesca.
A més, les propostes hauran de testar l'eficiència de les accions a Europa.
Els resultats esperats d'aquest topic són:
Cap a un Mar Negre productiu, saludable, resistent, sostenible i valuós
Aquest topic finançarà propostes que presentin solucions per a eines predictives que puguin afrontar els creixents factors d'estrès i les seves interaccions, incloent-hi la seva connexió amb els rius que desemboquen al Mar Negre.
Els resultats esperats d'aquest topic són la creació d'activitats que donin suport a la investigació i innovació marina i marítima per crear sinergies, augmentar els beneficis econòmics i reduir els riscos per a comunitats pròsperes, resistents i apoderades que tinguin interès en la conca del Mar Negre.
El projecte d'Acció Climàtica UE-Corea, finançat per la UE, dóna suport a partenariats climàtics entre entitats no-estatals de Corea i Europa que es comprometin a implementar accions climàtiques en àrees prioritàries com les energies renovables, l'eficiència energètica en edificis, la mobilitat sostenible, l'economia circular i les millors pràctiques en negocis de baixes emissions de carboni.
La present convocatòria té l'objectiu d'estimular l'acció climàtica sobre el terreny mitjançant projectes de recerca conjunts o projectes pilots per contribuir a la reducció de les emissions GHG a Corea i als esforços del país per adaptar-se al canvi climàtic.
Algunes de les activitats elegibles consisteixen en:
Podran participar aquells partenariats compostos per almenys una entitat europea i una altra coreana de qualsevol de les següents categories: autoritats governamentals a escala subnacional, ONGs i CSOs, intermediaris comercials, pimes, instituts de recerca i mon acadèmic
La subvenció per cada projecte no superarà els 20.000 euros.
Pressupost: 300.000 € | Data límit: fins que el pressupost total s'hagi exhaurit
La Comissió Europea cerca experts per participar en panels científics.
La tasca principal dels seleccionats consistirà a donar consell científic, tècnic i/o clínic sobre la implementació de la Regulació de la UE 2017/745 relacionada amb els aparells mèdics.
Per poder participar els participants han de tenir:
La Comissió distribuirà els candidats seleccionats en les següents àrees:
La remuneració serà de 450 euros per dia treballat.
La present convocatòria s'emmarca dins del programa de transport del Mecanisme Connectar Europa (CEF), que és l'instrument del pressupost de la UE que s'encarrega de desenvolupar xarxes de transport transeuropees i interconnectades.
Finança projectes per a una mobilitat intel·ligent, segura i sostenible.
Els programes de treball anual especifiquen les prioritats i el pressupost assignat per cada una d'elles.
El pressupost està dividit entre els 15 estats membres de la UE que són elegibles pel fons de Cohesió i un altre de general per tots els estats membres de la UE.
Estats elegibles pel fons de Cohesió: 650M €
Fons de Cohesió General: 750M €
El proper 7 de Novembre hi haurà una sessió informativa virtual.
Convocatòria per esdevenir un expert
Per poder avaluar les propostes de projecte, la Comissió Europea utilitza diversos experts independents.
Actualment la Comissió vol ampliar la xarxa d'experts en molts àmbits.
És per això, que a la mateixa pàgina web hi ha un formulari per aplicar a aquest treball.
L'objectiu principal de la present convocatòria d'ajuts és facilitar i acompanyar la transició de les persones joves des del sistema educatiu al sistema laboral i/o ocupacional mitjançant el treball en xarxa i transversal entre els diferents dispositius que treballen amb persones joves, per tal d'oferir els recursos més convenients en funció de les casuístiques personals i/o socials de cadascú, mitjançant l'establiment d'unes unitats especialitzades en el territori.
Les actuacions subvencionables són:
Les entitats que es poden beneficiar són:
Aquestes subvencions s'emmarquen dins del programa Garantia Juvenil i està cofinançat pel Fons Social Europeu (FSE).
Una nova edició del fòrum de coproducció When East Meets West (WEMW), que compta amb el suport d'Europa Creativa MEDIA, tindrà lloc a Trieste (Itàlia) entre el 19 i el 21 de gener de 2020, en el marc del Trieste Film Festival.
Els projectes seleccionats seran anunciats a mitjans de desembre de 2019 i els productors / directors seleccionats tindran l'oportunitat de presentar els seus projectes en pitchs davant de tots els professionals convidats al WEMW.
A més, tindran dos dies de reunions preestablertes.
El tema general del concurs és la integració dels migrants i refugiats a Europa, en tots els seus aspectes i manifestacions.
Aquest concurs s'organitza com a esdeveniment complementari a la conferència "GO LOCAL: SUPPORTING REGIONS, CITIES AND RURAL AREAS IN MIGRANTS' INCLUSION" coorganitzat per la Comissió Europea i el Comitè de les Regions el dia 3 de desembre de 2019 a Brussel·les.
Les fotografies exposades hauran d'anar acompanyades d'un text explicatiu de 80 paraules sobre el context o la història darrera de la foto.
Les fotografies selecciones seran impreses i exposades a càrrec de l'organització de la conferència.
També seran exposades a la sessió plenària del Comitè de les Regions dels dies 4-5 de desembre (a les instal·lacions del Comitè de les Regions i possiblement al Parlament Europeu) i fins el dia 20 de desembre.
Les autoritats locals i regionals que presentin fotografies seran convidades a enviar un participant a la conferència amb les despeses de viatge cobertes (subjecte a limitacions).
Les fotografies seleccionades també es publicaran al web Cities and Regions for Integration.
Les fotografies guanyadores es publicaran a la Web Europea d'Integració.
El projecte de Reconstrucció d'Identitats, Identity Dialogues Europe, cofinançat pel programa Europa Creativa, té l'objectiu de promoure i protegir la riquesa del patrimoni cultural tant nacional com europeu, centrant-se en les comunitats petites i estimulant activitats culturals com a mètode de comunicació alternatiu entre els locals i els nouvinguts, utilitzant la fotografia com una estratègia cultural.
Per tant, el projecte té la finalitat d'alleujar la posició aïllada dels migrants, molts dels quals encara estan en el procés de sol·licitar asil.
Identity Dialogues Europe ha publicat un concurs que consisteix a penjar una foto a Instagram o Twitter utilitzant el hashtag.
Poden participar tots els ciutadans procedents o residents a Europa.
D'entre totes les fotografies, el 25 de Novembre el jurat en preseleccionarà 4 i les penjarà a l'Instagram creat pel concurs.
La fotografia que tingui més likes el 2 de Desembre serà la guanyadora.
El Fons Europeu d'Inversions ha creat l'EaSi Funded Instrument en el marc del Programa d'Ocupació i Innovació Social (EaSi, de les seves sigles en anglès).
El fons té una capacitat de 200 milions d'euros, incloent-hi participacions de la Unió Europea, el Fons Europeu d'Inversions i el Banc Europeu d'Inversions.
El nou instrument té l'objectiu d'augmentar la capacitat de préstec d'intermediaris financers que operin en l'àmbit dels microcrèdits o el finançament d'empreses socials i microempreses (incloses les persones autònomes) per tal de crear llocs de treball i fomentar la inclusió social.
D'aquesta manera, el nou instrument complementarà l'oferta actual del Programa EaSi, que també inclou l'EaSi Guarantee Instrument i el EaSi Capacity Building Investments Window.
A més, ajudarà desenvolupament exitós del Fons Europeu de Microfinances pel Progrés (EPMF).